Grand Theft Auto III
Grand Theft Auto III је трећи наставак серије Grand Theft Auto који је пуштен у продају у октобру 2001. године. Ово је прва игра која користи пуну 3D графику, за разлику од његових претходника GTA 1 (и њене експанзије) и GTA 2. Она је такође увела многе нове елементе у серију и оригинално је пуштено у продају за PlayStation 2, XBox и PC, мада се данас поводом десетогодишњице од изласка GTA 3 може играти преко IOS-а и Android-а.

Поред графике, ово је прва игрица у серији која није смештена у птичјој перспективи (мада се може подесити на птичју перспективу ако неки играчи нису навикли на ново окружење), већ у перспективу из трећег лица и првог лица ако играч нишани одређеним оружјем.

Игрица се срела са веома добрим светским критикама, постајући „једна од најутицајних игара свих времена“ како каже Њујорк тајмс.

Игра 
Из официјелног Рокстаровог веб-сајта:ЛИБЕРТИ СИТИ, САД. Најгоре место у Америци.
Издан си и остављен да умреш. Сада тражиш освету, уколико де град не докрејчи прво. Мафијашким шефовима треба услуга, корумпираним полицајцима треба помоћ а уличне банде те траже мртвог. Треба да пљачкаш, крадеш и убијаш само да би остао даље од озбиљног проблема. Свашта може да се деси тамо.

На почетку игре, главни лик Клод (нипошто Клод Спид) заједно са његовом девојком, пљачкају највећу банку у граду, али га његова девојка издаје и оставља га да умре. Касније се сазнаје да је Клод преживео и да га транспортују у затвор да одслужи десетогодишњу робију. Након преласка моста, конвој нападају колумбијански мафијаши да би ослободили једног затвореника, и тада Клод и још један затвореник по имену Ејт Бол (енг. 8-Ball), успевају да побегну таман на време пре него што је мост уништен од стране исте мафије. После тога, Клод почиње да ради за Породицу Леоне односно прво за Луиђија Готерелија, Џоија Леонеа, Тонија Ћиприанија (који је главни протагониста у Grand Theft Auto: Liberty City Stories (смештен 3 године раније)) и Салватореа Леонеа. Такође упознаје његову жену Марију која се нашалила са Салватореом да су она и Клод у вези, тако да Салваторе побесни и намешту му замку тако што му даје захтев да се отараси једног аута, у којем је скривена бомба. Међутим Марија Клоду шаље поруку да је у ауту бомба и да се нађе са њом близу луке да они оду са једном њеном пријатељицом Асуком Касен, једној од вођа Јакуза, на Стаунтон Ајланд.Касније Клод одмах добија задатак да убије Салватореа Леонеа, у коме он успева да га убије и затим га ради код Кенџија Касена Асукиног брата, Реја Мачовског (корумпираног полицајца и пријатељ Асуке) и Доналда Лова (енг. Donald Love).

Касније у причи, пошто је добио поверење од Јакуза, његова бивша девојка, односно Каталина, убија Асуку Касен и Мигела (који је он њен дечко, али га убија зато што је хтео да се преда и да да новац који је Клод требало да украде за Јакузе) и отима Марију, и да заузврат ако је жели назад, да преда њој 500.000 $ до њене виле у Шорсајд Вејл. Он кад је дошао, Клод сазна да је то била замка да се украде новац, одведе Марију и да убију Клода исти мафијаши који су уништили мост (који он касније поправљен). Међутим, Клод успева да убије мафијаше, убија Каталину која је била у хеликоптеру и ослобађа Марију.

Занимљивости 
 Ово је једина GTA игра из 3D ере, која има могућност да се намести на птичју перспективу.
 Такође, она је једина игра у којој нема могућности на почетном менију да се укључи мапа, то јест, једина мапа у игри је радар, која играча наводи на одређени циљ, али не тако прецизно као мапа у почетном менију у каснијим играма.
 Према датуму када је издана, игрица спада у прву игру из 3D универзума, али ако рачунамо по хронолошком реду, ово је задња игрица у 3D универзуму.

Види још 
 Grand Theft Auto: Vice City
 Grand Theft Auto: San Andreas
 Grand Theft Auto

Референце

Литература

Спољашње везе 
 
 

Grand Theft Auto
Видео-игре 2001.
Акционо-авантуристичке игре
Игре с отвореним светом
Игре за Windows
Игре за Xbox
Игре за PlayStation 2
Видео-игре